Нешта падобнае адбываецца у наш час са статыстыкай па каранавірусе. Нашае ўяўленне аб распаўсюдзе інфекцыі ў Беларусі абмяжоўваецца колькасцю пацверджаных выпадкаў. А яны, у сваю чаргу, залежаць ад таго, якую колькасць аналізаў і з якой хуткасцю могуць рабіць і апрацоўваць медыкі.

Інакш кажучы, мы не ведаем, колькі ў Беларусі людзей хварэе на COVID-19. У нас ёсць толькі лічба, якую здольная паказаць сістэма аховы здароўя. І тое, што гэтая лічба — якое супадзенне! — not great, not terrible, дазваляе ўладам апраўдваць адсутнасць жорсткіх мер.

"Мы ж не адмаўляем, што і ў нас людзі хварэюць, — кажа Аляксандр Лукашэнка 26 красавіка, наведваючы пацярпелы ад аварыі на Чарнобыльскай АЭС Нараўлянскі раён. — Нас сёй-той штурхае ў спіну. Давайце каранцін! Лукашэнка такі-сякі! Няма такой неабходнасці".